AQSh va Rossiya Suriya bo‘yicha generallar darajasida aloqa kanalini tashkil etish bo‘yicha ilk fikr almashuvini o‘tkazdi. Bu haqda Amerika qurolli kuchlari shtab boshliqlari qo‘mitasi raisi matbuot kotibi Gregori Xiks TASS agentligiga ma’lum qilgan. Uning so‘zlariga ko‘ra, tomonlar shu kabi masalalarning "amaliy darajasini muhokama qilishgan". U Suriya hududi va havo kengliklarida "ziddiyatga borish ehtimolini kamaytirish maqsadiga xizmat qiluvchi bu kanalni qay yo‘sinda joriy qilinishi borasida fikrlar almashilgan"ini ta’kidlagan. Biroq, Xiks mazkur uchrashuv qayerda, qachon va kimning vositachiligida bo‘lib o‘tganiga oydinlik kiritmagan.